28.10.2011 Den Europæiske Unions Tidende 1 II (Ikke-lovgivningsmæssige retsakter) FORORDNINGER KOMMISSIONENS FORORDNINGER (EU) Nr. 1006/2011 af 27. september 2011 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif EUROPA-KOMMISSIONEN HAR — under henvisning til traktaten om Den Europæiske Unions funk- tionsmåde, under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles told- tarif (1), særlig artikel 9 og 12, og ud fra følgende betragtninger: Ved forordning (EØF) nr. 2658/87 blev der opstillet en vare- nomenklatur, i det følgende benævnt »den kombinerede nomenklatur«, som på en og samme tid skal opfylde beho- vene i forbindelse med den fælles toldtarif, statistikken over Fællesskabets udenrigshandel og andre fællesskabspolitikker for import og eksport af varer. Med henblik på at forenkle retsforskrifterne bør den kombi- nerede nomenklatur moderniseres og dens struktur tilpasses. Det er nødvendigt at ændre den kombinerede nomenklatur for at tage hensyn til følgende ændringer: ændringer i de statistiske og handelspolitiske behov, ændringer for at opfylde internationale forpligtelser, den teknologiske og (?) EFT L 256 af 7.9.1987, s. 1 handelsmæssige udvikling, ændringer i nomenklaturen for det harmoniserede system ifølge Toldsamarbejdsrådets anbe- faling af 26. juni 2009 og disses konsekvenser samt behovet for at harmonisere eller tydeliggøre teksterne. I overensstemmelse med artikel 12 i forordning (EØF) nr. 2658/87 bør nævnte forordnings bilag I med virkning fra den 1. januar 2012 afløses af den fuldstændige udgave af den kombinerede nomenklatur sammen med de tilhørende autonome og bundne toldsatser, således som de følger af de foranstaltninger, der er vedtaget af Rådet eller Kommis- sionen. Foranstaltningerne i denne forordning er i overensstemmelse med udtalelse fra Toldkodeksudvalget — VEDTAGET DENNE FORORDNING: Artikel 1 Bilag I til forordning (EØF) nr. 2658/87 affattes som angivet i bilaget til nærværende forordning. Artikel 2 Denne forordning træder i kraft den 1. januar 2012.